Diari Oficial de la Generalitat Valenciana


Sumari del DOGV 9936, del 13-09-2024 (2024/9156)

RESOLUCIÓ de 10 de setembre de 2024, de la Universitat Miguel Hernández d'Elx, per la qual es convoca a concurs públic diverses places de professorat permanent laboral, destinades a la incorporació de personal investigador doctor que haja obtingut el certificat I3 o R3. Referència: 01901/2024 .
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9156

CVE
:   SRRX-F-9576-5831

Data del document
:   10-09-2024

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

Per Resolució rector, amb data de 10 de setembre de 2024, s’ha disposat el següent:

“De conformitat amb la Llei orgànica 2/2023, de 22 de març, del sistema universitari i la seua disposició transitòria onzena; el Decret 174/2002, de 15 d’octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; els Estatuts i el Reglament general del personal docent i investigador de la Universitat Miguel Hernández d’Elx, aprovat pel Consell de Govern en la sessió de 23 d’abril de 2024, i qualsevol altra normativa general aplicable; en compliment de la Llei 31/2022, de 23 de desembre, de pressupostos generals de l’Estat per a l’any 2022, i la Llei 9/2022, de 30 de desembre, de pressupostos de la Generalitat per a l’exercici 2023; obtinguda la corresponent autorització de la Conselleria d’Innovació, Universitats, Ciència i Societat Digital de la Generalitat Valenciana i en execució de l’oferta d’ocupació pública per a l’any 2023, relativa a places de cossos docents universitaris i de professorat permanent laboral de la Universitat Miguel Hernández d’Elx, aprovada pel Consell de Govern de 9 de maig de 2023 (DOGV de 14 de juny de 2023), ateses les necessitats docents i investigadores, convoca un concurs públic per a la provisió d’una plaça de professorat permanent laboral de caràcter indefinit, conforme als punts següents:

Característiques de la convocatòria

*Primera. Nombre i característiques de les places convocades*

Es convoca la plaça de professorat permanent laboral que especifica l’Annex I.

*Segona. Requisits de les persones aspirants*

Els requisits que han de complir les persones aspirants a la plaça convocada són els s’especifiquen a continuació:

1.Haver complit els 16 anys i no haver assolit l’edat de jubilació.

2. Les persones estrangeres no comunitàries i les que no puguen ser incloses en l’àmbit aplicable dels tractats internacionals subscrits per la Unió Europea i ratificats per Espanya, han de disposar del permís de residència i treball abans de formalitzar els contractes corresponents.

3. No haver estat separat, mitjançant un expedient disciplinari, del servei de l’administració de l’Estat o de l’administració autonòmica, local o institucional, ni estar en situació d’inhabilitació per sentència ferma per a exercir les funcions públiques. Les persones aspirants la nacionalitat de les quals no siga l’espanyola han d’acreditar, igualment, no estar sotmeses a cap sanció disciplinària o condemna penal que impedisca, en el seu estat, l’accés a la funció pública.

4. Tindre la capacitat funcional per a acomplir les tasques o funcions corresponents a la plaça convocada.

5. Estar en possessió del títol de doctora o doctor.

6. Comptar amb l’acreditació corresponent, emesa per part de l’Agència Nacional d’Avaluació de la Qualitat i Acreditació o de l’Agència Valenciana d’Avaluació i Prospectiva. A aquest efecte, d’acord amb la disposició transitòria tercera de la Llei orgànica 2/2023, de 22 de març, del sistema universitari, l’acreditació vigent de professorat contractat doctor o de la figura equivalent en la normativa autonòmica és vàlida per a la figura de professorat permanent laboral.

7. Haver finalitzat el Programa Ramón y Cajal o altres programes d’excel·lència nacionals o internacionals i haver obtingut el certificat I3 o R3.

Els requisits anteriors s’han de complir abans que expire el termini de presentació d’instàncies.

*Tercera. Sol·licituds*

3.1. Termini

El termini de presentació de sol·licituds és de deu dies hàbils comptadors a partir de l’endemà de la publicació d’aquesta convocatòria en el *Diari Oficial de la Generalitat Valenciana* (DOGV).

3.2. Sol·licituds i documentació que cal presentar-hi

Les sol·licituds s’han d’emplenar i s’han de presentar exclusivament per via electrònica, accedint al formulari “Selecció PDI-Laboral Fix”, disponible en la Seu electrònica de la Universitat Miguel Hernández d’Elx, dins del catàleg de procediments i serveis de recursos humans, en l’adreça web següent: <https://sede.umh.es/ca/procedimientos/seleccio-pdi-laboral-indefinit/>, clicant el botó “Tramitar” i seleccionant la referència de la convocatòria i la plaça oferida en què s’estiga interessat. Per a accedir a aquest procediment es requereix la identificació electrònica de la persona interessada, per a això cal disposar d’algun dels sistemes d’identificació electrònica, entre els quals hi ha: DNI electrònic, Yh@em – Identificació, certificat electrònic (FNMT, ACCV…) o compte d’usuari UMH.

En el supòsit de presentació de sol·licitud presencial, es requereix a la persona interessada que l’esmene a través de la presentació electrònica. A aquest efecte, es considera com a data de presentació de la sol·licitud aquella en la qual s’haja fet l’esmena.

Necessàriament, s’han de de presentar tantes sol·licituds i documentació com places a les quals s’opte.

Una vegada s’accedisca a aquest procediment es pot emplenar la sol·licitud per a participar en concursos públics a places de professorat en la Universitat Miguel Hernández d’Elx, i cal adjuntar-hi en fitxers digitals (format PDF) la documentació següent:

1. Còpia del DNI o, en cas de no tindre la nacionalitat espanyola, del document que n’acredite la identitat i data de naixement.

2. Còpia del títol acadèmic de doctor, o resguard d’haver abonat els drets d’expedició del títol de doctor. Si és el cas, l’homologació corresponent.

3. Còpia d’avaluació positiva de l’Agència Nacional d’Avaluació de la Qualitat i Acreditació o de l’Agència Valenciana d’Avaluació i Prospectiva per a la contractació com a professorat contractat doctor o professorat permanent laboral.

4. Còpia del certificat I3 o R3.

5. Justificant d’estar exempt, totalment o parcialment, del pagament.

Gaudeixen d’una bonificació del 50 % de la taxa, les persones que formen part de famílies nombroses de categoria general i els membres de famílies monoparentals de categoria general.

Estan exemptes del pagament de la taxa, les persones que acrediten una discapacitat en grau igual o superior al 33 %, els membres de famílies nombroses de caràcter especial, els membres de famílies monoparentals de categoria especial i les víctimes d’actes de violència sobre la dona.

Les persones aspirants esmentades en el paràgraf anterior han de presentar les certificacions corresponents que n’acrediten la condició de discapacitat i/o de ser membre de família nombrosa o de família monoparental mitjançant un certificat de la Conselleria de Benestar Social o òrgan competent, i les víctimes d’actes de violència sobre la dona mitjançant qualsevol dels mitjans de prova que preveuen els articles 9.1 i 9.2 de la Llei 7/2012, de 23 de novembre, de la Generalitat Valenciana, integral contra la violència sobre la dona en l’àmbit de la Comunitat Valenciana.

Dels documents acreditatius indicats anteriorment, els que es presenten en un idioma diferent d’algun dels oficials a la Comunitat Valenciana han d’anar acompanyats de la traducció per un intèrpret jurat.

L’exclusió per no complir algun dels requisits de la convocatòria o la no presentació a la prova no comporta el dret a la devolució de les taxes.

3.3.La documentació esmentada adés, s’ha de presentar a través de la Seu electrònica de la Universitat Miguel Hernández d’Elx tal com indica el punt 3.2, i s’adreça automàticament al Servei de Professorat, Nòmina i Seguretat Social com a unitat tramitadora. La documentació s’hi ha d’adjuntar en fitxers format PDF i en l’ordre establit en aquest punt, i s’hi poden adjuntar fins a un màxim de 10 arxius que no poden superar en el seu conjunt els 12 MB. Després s’ha de clicar el botó “Presentar en Registre” i el sistema porta directament al pagament telemàtic de 30 euros en concepte de drets de participació, o de 15 euros en cas de les exempcions parcials indicades en el punt 3.2.E. Una vegada conclosa aquesta acció, el sistema mostra el número de registre generat. Els documents de l’expedient relacionats amb aquesta sol·licitud estan disponibles en l’apartat “Els meus expedients” de la Seu electrònica. En el cas de l’exempció total de pagament, aquest número de registre apareix després de clicar el botó “Presentar en Registre”.

3.4. Admissió de sol·licituds

Transcorregut el termini de presentació de sol·licituds, es publica la llista provisional de les persones admeses i excloses i els motius d’exclusió en el *Butlletí Oficial de la UMH*  (BOUMH) i, a títol informatiu, en la pàgina web de la Universitat ([https:/servicioprofesorado.umh.es/ca](https://servicioprofesorado.umh.es/ca)).

A través de l’opció “Esmenar/Altres tràmits” de l’expedient de la plaça a la qual s’opta, disponible en “Els meus expedients” de la Seu Electrònica, les persones interessades que ho consideren necessari, poden formular les reclamacions adreçades al responsable del Servei de Professorat, Nòmina i Seguretat Social en un termini de deu dies hàbils comptadors des de la publicació de les llistes. Revisades les reclamacions, es publica la relació definitiva de les persones admeses i excloses en el *Butlletí Oficial de la UMH*  (BOUMH) i, a títol informatiu, en la pàgina web de la Universitat (<https://servicioprofesorado.umh.es/ca>).

Es considera que les persones que figuren en la llista d’exclosos en desisteixen per no haver esmenat dins del termini concedit a aquest efecte els defectes formals que contenien les seues sol·licituds inicials, de conformitat amb el que estableix l’article 68 de la Llei 39/2015, d’1 d’octubre, del procediment administratiu comú de les administracions públiques.

*Quarta. Protecció de dades personals*

D’acord amb el que disposa el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades, així com la Llei orgànica 3/2018, de 5 de desembre, de protecció de dades personals i garantia dels drets digitals, s’informa els interessats que les dades de caràcter personal aportades són tractades per la Universitat de Miguel Hernández d’Elx com a responsable del tractament, sobre la base de l’interés públic amb la finalitat de tramitar i gestionar la sol·licitud. Les dades de caràcter personal aportades només es conserven durant el temps necessari per a complir amb la finalitat per a la qual s’han demanat i per a determinar les possibles responsabilitats que es puguen derivar d’aquesta finalitat i del tractament de les dades. És aplicable la normativa d’arxius i patrimoni documental espanyol. Així mateix, s’informa l’interessat que no es comuniquen les dades a tercers, excepte obligació legal.

Les persones interessades poden exercitar els seus drets d’accés, rectificació, oposició, supressió, portabilitat i limitació del tractament, així com de no ser objecte de decisions basades únicament en el tractament automatitzat de les dades. Els drets poden ser exercits de la manera següent: per Seu electrònica (<sede.umh.es/ca>), per escrit a la Universitat Miguel Hernández d’Elx, a l’atenció de la delegada de protecció de dades, edifici Rectorat i Consell Social, av. de la Universitat s/n, 03051, Elx-Alacant. Així mateix, l’interessat té dret a presentar una reclamació davant de l’autoritat de control (<www.aepd.es>) si considera que el tractament no s’ajusta a la normativa vigent. Per a més informació l’interessat es pot adreçar a [tqc@ecg.cf](mailto:vdj@cyz.oy).

*Cinquena. Composició de les comissions de contractació*

5.1. La composició de les comissions de contractació és la que figura en l’annex I d’aquesta convocatòria.

5.2.Quant a la constitució, les substitucions i el funcionament de la comissió, cal ajustar-se al que preveu el Reglament de règim general del personal docent i investigador de la UMH. La comissió s’ha de constituir en el termini màxim d’un mes des de la publicació de la llista definitiva d’aspirants admesos i exclosos d’aquesta convocatòria, i es considera a aquest efecte inhàbil el mes d’agost.

5.3. En la sessió de constitució, la comissió fixa i fa públics en el BOUMH i en el web de la Universitat (<https://servicioprofesorado.umh.es/ca>), i abans de l’acte de presentació de les persones aspirants, els criteris específics de valoració de la primera prova d’acord amb els criteris generals de valoració indicats en l’article 31.2 del Reglament de règim general del personal docent i investigador de la UMH, i concreta la puntuació que es pot obtindre en cadascun dels criteris generals detallats en aquests preceptes dins dels límits que s’hi estipulen i el seu desglossament en cadascun dels aspectes que s’hagen d’avaluar que establisca la comissió en cada criteri general. A més, s’estableix la puntuació mínima que cal obtindre en aquesta prova per a considerar-se superada.

Els concursos per a la provisió de places de professor permanent laboral es desenvolupen en sessió pública en qualsevol dels campus de la Universitat Miguel Hernández i consten de dues proves.

Sisena. Desenvolupament del concurs

6.1.La valoració global de cada candidat en els concursos s’obté de la suma ponderada de la puntuació obtinguda en la primera prova, en la qual se’n valora l’historial acadèmic, docent i investigador i el projecte docent i investigador presentat, i de la puntuació de la segona prova, assignant un pes del 70 % a la primera prova i un pes del 30 % a la segona prova.

6.2. Acte de presentació

Dins del termini habilitat per a constituir la comissió, el president, després d’haver consultat els membres restants, dicta una resolució, que ha de ser notificada a tots els interessats amb una antelació mínima de 15 dies hàbils respecte de la data de l’acte per al qual se’l cita, en què convoca tots els aspirants admesos en el concurs a l’acte de presentació dels concursants i assenyala el dia, l’hora i el lloc d’aquest acte.

La notificació a la qual fa referència l’apartat anterior s’entén efectuada amb la publicació en el *Butlletí Oficial de la UMH*  (BOUMH) i en el web de la Universitat (<https://servicioprofesorado.umh.es/ca>).

El termini entre la data prevista per a l’acte de constitució de la comissió i la data assenyalada per a l’acte de presentació no pot excedir els dos dies hàbils.

En l’acte de presentació, que és públic, els concursants han de lliurar la documentació corresponent i reben totes les instruccions sobre el desenvolupament del concurs que se’ls ha de comunicar. En el mateix acte de presentació, el president de la comissió fa públic el termini fixat perquè qualsevol concursant puga examinar la documentació presentada pels restants concursants, així com el lloc, la data i l’hora del començament de la primera prova, que en tot cas no pot ser superior a 20 dies hàbils des que té lloc l’acte de presentació; i es determina mitjançant un sorteig l’orde d’actuació dels concursants en els casos en els quals siga necessari.

En l’acte de presentació, les persones candidates han de lliurar, per sextuplicat, al president de la comissió, la documentació següent:

1. *Curriculum vitae*, segons el model d’aquesta universitat, disponible en la pàgina web de la UMH (<https://servicioprofesorado.umh.es/ca>) dins de l’apartat Formularis > Model de currículum.

2. El projecte docent que el candidat es proposa desenvolupar si se li adjudica la plaça per a la qual concursa, ajustat a les necessitats expressades en la convocatòria.

3. El projecte d’investigació que el candidat es proposa desenvolupar si se li adjudica la plaça per a la qual concursa.

6.3. Primera prova

La primera prova és pública i consisteix en l’exposició oral pel concursant, durant un temps màxim de 90 minuts, de l’historial acadèmic, docent i investigador, així com del projecte docent i del projecte investigador que el candidat es proposa desenvolupar si se li adjudica la plaça per a la qual concursa. Seguidament, la comissió debat amb el concursant sobre l’historial presentat, els projectes que ha de dur a terme i la seua adequació a les necessitats de la Universitat Miguel Hernández.

Finalitzada l’exposició de les persones aspirants, la comissió valora els mèrits aportats, de manera que cada aspirant hi pot obtindre un màxim de 100 punts, dels quals 70 corresponen als mèrits aportats i 30 a l’adequació d’aquests mèrits a les necessitats de la Universitat Miguel Hernández. La valoració dels mèrits es du a terme segons els criteris específics establits per la comissió en l’acte de constitució que, en tot cas, han de ser conformes als criteris generals següents:

1. Activitat investigadora, incloent-hi si és el cas la de transferència del coneixement, i projecte investigador. La puntuació màxima que es pot obtindre en aquest criteri està compresa entre 30 i 35 punts.

2. Activitat i projecte docent. La puntuació màxima que es pot obtindre en aquest criteri està compresa entre 30 i 35 punts.

3. Activitat de lideratge en gestió i si és el cas activitat professional, així com altres mèrits. La puntuació màxima que es pot obtindre en aquest criteri és de 10 punts.

L’experiència docent i l’experiència investigadora, incloent-hi la de transferència i intercanvi del coneixement, tenen una consideració anàloga en el conjunt dels criteris de valoració dels mèrits. La suma de les puntuacions màximes dels tres criteris generals de valoració ha de ser 70 punts.

Els 30 punts que s’atorguen per adequació dels mèrits del sol·licitant, els concedeix la comissió tenint en compte les necessitats de la Universitat Miguel Hernández.

La valoració es motiva numèricament, de 0 a 100 punts, de manera col·lectiva per la comissió o, individualment, per cadascun dels seus membres, i es desglossa cada aspecte que cal avaluar per aspirant. En el segon supòsit, la valoració final d’aquesta prova s’obté calculant la mitjana aritmètica de les puntuacions atorgades per cadascun dels membres de la comissió.

Un concursant ha superat la primera prova quan obté la puntuació mínima exigida en els criteris específics de valoració i el vot favorable de, com a mínim, tres dels membres de la comissió.

En el termini màxim de dos dies hàbils des que finalitza la primera prova, la comissió fa pública, en el *Butlletí Oficial de la UMH*  (BOUMH) i en el web de la Universitat (<https://servicioprofesorado.umh.es/ca>), la valoració dels candidats en aquesta prova i cita, si és el cas, els concursants que l’hagen superada a la segona prova, que ha de tindre lloc com a màxim en el termini de tres dies hàbils des que es van publicar els resultats de la primera.

6.4. Segona prova

Per a desenvolupar la segona prova, els concursants han de lliurar a la comissió un resum de, com a mínim, tres temes dels consignats en el projecte docent relatius a una de les especialitats de coneixement a la qual corresponga la plaça. La comissió tria aquell que ha de ser exposat oralment, en sessió pública, pel concursant.

El concursant disposa d’un temps mínim de quaranta-cinc minuts, i màxim d’hora i mitja, per a desenvolupar el tema triat. Seguidament, la comissió debat amb el concursant sobre els continguts científics dels temes presentats, la metodologia que pretén utilitzar en impartir-los als estudiants i tots aquells aspectes que estime rellevants en relació amb els temes presentats.

Amb anterioritat al començament de la segona prova, la comissió de selecció publica, en el lloc en què es du a terme, els criteris de valoració, així com el mínim exigit per a superar-la. Aquests criteris han de respectar els que s’especifiquen a continuació :

1. Continguts científics i metodologia d’impartició del tema triat.

2. Domini de la matèria seleccionada.

3. Rigor, claredat expositiva i capacitat de síntesi en la presentació i debat amb la comissió.

4. Capacitat per a la comunicació i argumentació.

Finalitzada la segona prova, la comissió, de manera col·lectiva, o individualment cada membre, elabora un informe raonat sobre cada aspirant ajustat als criteris generals especificats en l’apartat anterior, i consigna la seua puntuació numèrica de 0 a 100. En el segon supòsit, la valoració final de la segona prova s’obté calculant la mitjana aritmètica de les puntuacions atorgades per cadascun dels membres de la comissió.

Un concursant ha superat la segona prova quan obté el mínim quantitatiu exigit en els criteris de valoració i obté el vot favorable de, com a mínim, tres dels membres de la comissió.

Finalitzada la prova i en el termini màxim de set dies hàbils, la comissió fa pública, en el *Butlletí Oficial de la UMH*  (BOUMH) i en el web de la Universitat (<https://servicioprofesorado.umh.es/ca>), la valoració qualitativa que en aquesta prova mereix cada candidat, així com la proposta de provisió de la plaça.

*Setena. De la proposta de provisió*

El temps transcorregut entre la publicació de les llistes definitives de persones admeses i la proposta de provisió del concurs en cap cas pot excedir els tres mesos.

Les comissions de contractació proposen al rector la relació de les persones candidates proposades per a la contractació.

Quan s’hagen convocat diverses places d’igual categoria en una mateixa àrea de coneixement i amb idèntiques activitats docents i investigadores, se cita les persones concursants proposades per l’orde de valoració que se n’haja efectuat, perquè trien vacant.

En cap cas es poden fer més propostes de provisió que places convocades. Tots els concursos es poden resoldre amb l’absència de proposta de provisió de la plaça o places.

Les persones concursants que no hagen sigut proposades per a ser nomenades per a les places objecte de concurs no poden al·legar cap dret sobre les places vacants.

*Huitena. De la contractació*

8.1. Contractació de la persona candidata

A la vista de la proposta de provisió feta per la comissió, i si ho entén oportú, el rector determina l’efectivitat de la proposta. El Servei de Professorat, Nòmina i Seguretat Social comunica la incorporació del nou professorat als departaments implicats.

8.2. Tràmits de la contractació

El Servei de Professorat, Nòmina i Seguretat Social cita la persona candidata proposada perquè, en un termini màxim de tres dies hàbils, es persone en aquest servei a fi d’aportar-hi la documentació acreditativa de complir els requisits establits en la convocatòria i, si és el cas, signe tota la documentació que calga per a formalitzar-ne la contractació. Transcorregut aquest termini sense haver-s’hi personat, la persona candidata en perd el dret, i se cita la següent i, si és el cas, les successives.

En cas de renúncia explícita d’una persona candidata, amb anterioritat a la presentació de la documentació acreditativa dels requisits, s’aplica el mateix procediment de citació de l’apartat anterior.

*Novena. Dels recursos*

Contra les resolucions de les comissions de contractació, s’hi pot interposar un recurs d’alçada, previst en l’article 121 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes, comptador des de l’endemà de la publicació d’aquestes resolucions. El recurs s’hi pot interposar davant de l’òrgan que va dictar l’acte que s’impugna o davant del rector de la UMH com a òrgan competent per a resoldre-hi.

*Desena. Característiques dels contractes*

Els contractes laborals de professorat permanent laboral amb caràcter indefinit tenen naturalesa especial (art. 2.2 del Decret 174/2002).

Els contractes de professorat permanent laboral amb caràcter indefinit es formalitzen per escrit, d’acord amb el model que, a aquest efecte, ha aprovat el Consell de Govern d’aquesta universitat.

Les retribucions són les que determina el Decret 174/2002, de 15 d’octubre, del Govern Valencià, i es consideren, si és el cas, aquelles variacions que aproven els òrgans competents d’aquesta universitat.

Les retribucions integres mensuals són les que estableix l’Annex II.

En l’Annex I s’especifica el codi o número de la plaça, el tipus de contracte, la dedicació, el departament, l’àrea de coneixement a la qual s’adscriu la plaça, les activitats que s’han d’exercir i el caràcter indefinit del contracte. La data d’inici del contracte coincideix amb la data en què es formalitze.

*Onzena. Referència al gènere*

En aplicació de la Llei 3/2007, de 22 de març, per a la igualtat efectiva de dones i homes, així com la Llei 9/2003, de 2 d’abril, de la Generalitat, per a la igualtat entre dones i homes, tota referència a persones, col·lectius o càrrecs acadèmics, el gènere dels quals siga masculí, està fent referència al gènere gramatical neutre; hi inclou, per tant, la possibilitat de referir-se tant a dones com a homes.

*Dotzena. Règim de recursos*

Les convocatòries de places de personal permanent laboral i tots els actes administratius que se’n deriven, poden ser impugnades en els casos i en la forma establits per la Llei 39/2015, d’1 d’octubre, del procediment administratiu comú de les administracions públiques.

Tots els actes de notificació dels procediments que s’inicien a conseqüència d’admetre els recursos regulats en la present resolució, es fan amb text íntegre, en *Butlletí Oficial de la UMH*  (BOUMH) i, a títol informatiu, en la pàgina web (<https://servicioprofesorado.umh.es/ca>).”

ANNEX I

Núm. plaça: DC3636

Categoria: Professor permanent laboral

Dedicació: Temps complet (37,5 h/setmana)

Departament: Biologia Aplicada

Àrea de coneixement: Ecologia

Activitats docents i investigadores: Docència en Ecologia i en Mètodes i Models d’Ecologia. Investigació en Ecologia del Moviment i Impacte de les Infraestructures en la Biodiversitat.

Comissió titular:

Presidenta: Gisela Díaz Espejo – CU Universitat Miguel Hernández d’Elx

Secretària: Eva Graciá Martínez – TU Universitat Miguel Hernández d’Elx

Vocal primer: Germán López Iborra – TU Universitat d’Alacant

Vocal segon: Juan Traba Díaz – CU Universitat Autònoma de Madrid

Vocal tercera: Josefa Velasco García – CU Universitat de Múrcia

Comissió suplent:

President: Andrés Giménez Casalduero – CU Universitat Miguel Hernández d’Elx

Secretària: María Pilar Torres Martínez – TU Universitat Miguel Hernández d’Elx

Vocal primer: Manuel Morales Prieto – CU Universitat Autònoma de Madrid

Vocal segona: Leonor Calvo Galván – CU Universitat de Lleó

Vocal tercer: José Carlos Noguera Amorós – TU Universitat de Vigo

Núm. plaça: DC3662

Categoria: Professor permanent laboral

Dedicació: Temps complet (37,5 h/setmana)

Departament: Farmacologia, Pediatria i Química Orgànica

Àrea de coneixement: Farmacologia

Activitats docents i investigadores: Docència i investigació en Farmacologia.

Comissió titular:

President: Francisco Sala Merchán – CU Universitat Miguel Hernández d’Elx

Secretari: Jorge Manzanares Robles – CU Universitat Miguel Hernández d’Elx

Vocal primer: Juan Carlos Leza Cerro – CU Universitat Complutense de Madrid

Vocal segona: Laura Fernández Sánchez – TU Universitat d’Alacant

Vocal tercera: María Julia García Fuster – CU Universitat de les Illes Balears

Comissió suplent:

Presidenta: Juana Gallar Martínez – CU Universitat Miguel Hernández d’Elx

Secretari: Vicente Francisco Gil Guillén – CU Universitat Miguel Hernández d’Elx

Vocal primer: Luis Gandía Juan – CU Universitat Autònoma de Madrid

Vocal segon: Fernando Yáñez Gómez – PPL Universitat de les Illes Balears

Vocal tercera: . Mercedes Palmero Cabezas – TU Universitat d’Alacant

Núm. plaça: DC3686

Categoria: Professor permanent laboral

Dedicació: Temps complet (37,5 h/setmana)

Departament: Salut Pública, Història de la Ciència i Ginecologia

Àrea de coneixement: Medicina Preventiva i Salut Pública

Activitats docents i investigadores: Docència i investigació en Medicina Preventiva i Salut Pública.

Comissió titular:

President: Ildefonso Hernández Aguado – CU Universitat Miguel Hernández d’Elx

Secretària: Blanca J. Lumbreras Lacarra – CU Universitat Miguel Hernández d’Elx

Vocal primer: Miguel Delgado Rodríguez – CU Universitat de Jaén

Vocal segon: Alberto Torres Cantero – CU Universitat de Múrcia

Vocal tercera: Aurora Bueno Cabanillas – CU Universitat de Granada

Comissió suplent:

President: Jesús Vioque López – CU Universitat Miguel Hernández d’Elx

Secretària: Manuela García de la Hera – CU Universitat Miguel Hernández d’Elx

Vocal primera: María del Carmen Davó Blanes – TU Universitat d’Alacant

Vocal segon: Vicente Martín Sánchez – CU Universitat de Lleó

Vocal tercera: María Luisa Rebagliato Ruso – TU Universitat Jaume I

ANNEX II

*Retribucions mensuals del professorat permanent laboral amb caràcter indefinit (\*)*

El professorat permanent laboral és retribuït pels conceptes de sou, complement de destinació i, si és el cas, triennis, complement específic general, incloent-hi el complement singular per acompliment de càrrec acadèmic. Aquestes retribucions són, en còmput mensual, per a l’any 2024:

|  |  |  |  |  |
| --- | --- | --- | --- | --- |
|  | *Sou* | *Complement de destinació* | *Complement específic* | *Total mensual* |
| Temps complet C08 (TC) | 1.326,90 € | 952,17 € | 303,78 € | 2.582,85 € |

  

El professorat permanent laboral percep dues pagues extres a l’any d’acord amb el que estipula el conveni col·lectiu del personal laboral de les universitats públiques valencianes.

El professorat permanent laboral pot adquirir i consolidar una quantitat anual per mèrits docents i pel complement de productivitat investigadora, que es percep pel mateix import anual i les mateixes condicions que les corresponents a les retribucions del professorat universitari funcionari, atés el que disposa la normativa de l’Estat en matèria de retribucions del professorat universitari

  

Elx, 10 de setembre de 2024

(p. d. Resolució 01840/2023, 18.05.2023; DOGV 9600, 22.05.2023)

José Carlos Espigares Huete

Vicerector de Professorat